laion/Wikipedia-Exotic huggingface dataset:
דניאל ז'ובים

דניאל ז'ובים (פורטוגזית: Daniel Jobim; נולד ב-23 בפברואר 1973) הוא פסנתרן, זמר ומלחין ברזילאי. ז'ובים, יליד ריו דה ז'ניירו, הוא בנו של הגיטריסט פאולו ז'ובים ונכדו של טום ז'ובים. הקליט והופיע לצד אמנים כגון דוריבאל קאימי, ז 'ואו ג'ילברטו, קייטנו ולוסו, אנטוניו קרלוס ז'ובים, דונלד פייגן ,שיקו בוארקי, גל קוסטה, מריה בתניה, ליסה אונו, ג'ון פיצרלי, שון לנון, מייקל סמבלו, רוברטו קרלוס, ז'ילברטו ז'יל, מילטון נאסימנטו, סטיבי וונדר סטינג, ועוד. הוא עבד לצד אביו ב רביעת ז'ובים מורלמבאום, יחד עם ג'אק מורלמבאום (צ'לו), פאולה מורלמבאום (שירה). הרפרטואר מבוסס על עבודתו של סבא, עם עיבודים נאמן למקור, בשמירת על הסגנון שלו. הוא הופיע בברזיל, ארצות הברית ואירופה. ב-1995 זוכה בפרס גראמי, כמפיק של האלבום "אנטוניו ברזילירו", מאת אנטוניו קרלוס ז'ובים בקטגוריה הטוב ביותר בביצוע לטין ג'אז. 2005: "Bonita Demais", Belissima (ברשת גלובו) 2006: "Wave" עם מריה לואיזה ז'ובים, דפים של החיים (ברשת גלובו) 2011: "הנערה מאיפנימה" עם שושה, נשיקה (ברשת גלובו) מדיה וקבצים בנושא דניאל ז'ובים בוויקישיתוף דניאל ז'ובים, במסד הנתונים הקולנועיים IMDb (באנגלית) דניאל ז'ובים, באתר MusicBrainz (באנגלית) דניאל ז'ובים, באתר Discogs (באנגלית) דניאל ז'ובים, באתר Songkick (באנגלית) דניאל יובים, נכדו של טום - ראיון נטו הריבון/ המדינה שלי(הקישור אינו פעיל) - ראיון
ברנה טרוליבוס

ברנה טרוליבוס - חברת "Berna" השווייצרית ייצרה 15 סוגי טרוליבוסים שונים בין השנים 1940–1967. דגם "ברנה טרוליבוס" סדרה 601, 621 (שנת ייצור 1965), היה דו-מפרקי, בעל מנוע חשמלי בכח של 550 וואט ובעל קיבולת של 32 מקומות ישיבה, וסך הכל 137 נוסעים. משקל מורשה היה 15,650 ק"ג. חברת "ברנה" (באנגלית : "Berna") השווייצרית אשר נוסדה בשנת 1902 הייתה יצרנית שווייצרית של אוטובוסים, טרוליבוסים ומשאיות, שהתמחתה מאוחר יותר בטיפולי מתכות. עד 1960 עסקה החברה בעיקר בייצור רכב, אבל בין השנים 1965–1978 ייצור הרכב פחת בהדרגה והחליפו עם מוצרים אחרים. בסיס החברה היה בעיר אולטן, בקנטון זולותורן בשווייץ. במשך עשרות שנים החברה יצרה משיאות Berna 2VM עבור צבא שווייץ. בשנת 1965, חברת ברנה פוצלה לשתי חברות בנות חדשות בארצות הברית ובגרמניה. בשנת 1976 חברת "Saurer" השתלטה על חברת ברנה, וחברת "Berna AG" הייתה לחברת בת של חברת "Saurer". בשנת 1978 היו לחברה 650 עובדים ומחזור של 55 מיליון פרנק שווייצרי במכירות. בשנת 2003 מכרה קבוצת "Saurer" את החברה, אשר הופרדה בהדרגה לשתי חטיבות בעלות התמחויות שונות, והמכירה הביאה להקמתן של שתי חברות חדשות אך קשורות, "Bernex Bimetall AG"ו- "IonBond AG Olten". מטה 2 החברות נשאר בעיר אולטן. חברת "Berna" ייצרה 15 סוגי טרוליבוסים שונים בין השנים 1940–1967. יוצרו טרוליבוסים בתצורות קצרות וארוכות, (דו-מפרקיים). יוצרו 131 יחידות, אשר נמכרו ב-7 קנטונים בשווייץ. החברה ייצאה טרוליבוסים לצ'ילה (לעיר ולפראיסו) אשר היו בשרות עד 2010. ברנה טרוליבוס לוגו חברת ברנה (טרוליבוס) ברנה טרוליבוס ברנה טרוליבוס ברנה טרוליבוס (טרוליבוס ארוך) ברנה טרוליבוס ברנה טרוליבוס בעיר ולפראיסו בצ'ילה ברנה טרוליבוס בעיר ולפראיסו ברנה טרוליבוס בעיר ולפראיסו ברנה טרוליבוס, מודל 1965, בעיר ולפראיסו בצ'ילה ברנה טרוליבוס בעיר ולפראיסו בצ'ילה ברנה טרוליבוס ברנה טרוליבוס ברנה טרוליבוס ( Trolleybus articulés BERNA ) Trolleybus articulés BERNA – SNOTPG מדיה וקבצים בנושא ברנה טרוליבוס בוויקישיתוף ברנה טרוליבוס ( Trolleybus Berna ) (6:53 דקות), יו-טיוב Murray, Alan (2000), World Trolleybus Encyclopaedia, pp. 72–73, 116–117. Yateley, Hampshire, UK: Trolleybooks Trolleybus Magazine No. 292 (July–August 2010), pp. 88–89
Sorry Not Sorry

"Sorry Not Sorry" (בעברית: מצטערת לא מצטערת) הוא שיר שהוקלט על ידי הזמרת האמריקאית, דמי לובאטו. השיר נכתב על ידי לובאטו, יחד עם שון דאגלס, טרבור בראון, ויליאם זאיר סימונס ומפיק השיר, אוק פלדר. הוא פורסם ב-11 ביולי 2017, כסינגל הראשון מתוך אלבומה Tell Me You Love Me. הקליפ הרשמי של השיר בוים על ידי האנה לוקס דייוויס ופורסם בערוץ ה-Vevo ב-19 ביולי 2017. בקליפ, עורכת לובאטו מסיבה בביתה, ומוצגת כאשר היא מבלה בבריכה, בג'קוזי מתנפח, ברחבת הריקודים, ומשתעשעת עם חבריה. מבין השחקנים, פריס הילטון, וויז קאליפה וכן ג'יימי פוקס לקחו חלק בקליפ. ב-24 שעותיו הראשונות ביוטיוב, הגיע הקליפ להישג מכובד של כ-8.5 מיליון צפיות, ובכך שבר את שיאה של לובאטו בנושא זה. נכון למרץ 2020, השיר צבר למעלה מ-430 מיליון צפיות ביוטיוב. השיר זכה להצלחה גדולה במצעדים והגיע למקום 6 במצעד האמריקאי הבילבורד הוט 100 ובנוסף לזה הגיע גם לעשירייה הגדולה במצעד הבריטי והאוסטרלי. Sorry Not Sorry, במסד הנתונים הקולנועיים IMDb (באנגלית) Sorry Not Sorry, באתר Last.fm (באנגלית) מידע על היצירה "Sorry Not Sorry" באתר מיוזיק בריינז מידע על הסינגל "Sorry Not Sorry" באתר מיוזיק בריינז מידע על היצירה "Sorry Not Sorry" באתר Discogs מילות השיר "Sorry Not Sorry" באתר Genius סרטון השיר "Sorry Not Sorry" באתר יוטיוב "ARIA End of Year Singles 2017". Australian Recording Industry Association. נבדק ב-5 בינואר 2018. {{cite web}}: (עזרה) "Canadian Hot 100 – Year-End 2017". Billboard. נבדק ב-17 בדצמבר 2017. {{cite web}}: (עזרה) "Chart Anual monitorLatino – El Salvador" (בספרדית). Monitor Latino. אורכב מ-המקור ב-15 בדצמבר 2017. נבדק ב-15 בדצמבר 2017. {{cite web}}: (עזרה) "Stream Top 100 – 2017". Mahasz. נבדק ב-17 בפברואר 2018. {{cite web}}: (עזרה) "Top Selling Singles of 2017". Recorded Music NZ. נבדק ב-22 בדצמבר 2017. {{cite web}}: (עזרה) "Top Anual de 2017" (PDF). AFP. נבדק ב-13 באוגוסט 2020. {{cite web}}: (עזרה) "End of Year Singles Chart Top 100 – 2017". Official Charts Company. נבדק ב-10 בינואר 2018. {{cite web}}: (עזרה) "Hot 100 Songs – Year-End 2017". Billboard. נבדק ב-12 בדצמבר 2017. {{cite web}}: (עזרה) "Hot 100 Songs – Year-End 2018". Billboard. נבדק ב-6 בדצמבר 2018. {{cite web}}: (עזרה)
פרנץ בקה

גנרל פרנץ בקה (בגרמנית Franz Bäke;‏ 28 בפברואר 1898 – 12 בדצמבר 1978), היה מפקד בכיר בוורמאכט שפיקד על כוחות במלחמת העולם השנייה, ואשר עוטר בעיטור צלב האבירים של צלב הברזל עם עלי אלון וחרבות. בקה נולד ב-28 בפברואר 1898 בשוורנצנפלס, שהשתייכה לאימפריה הגרמנית. במאי 1915 במהלך מלחמת העולם הראשונה התגייס בקה לצבא הגרמני הקיסרי, והצטרף לרגימנט הרגלים ה-53 (וסטפאליה ה-5). בהמשך הועבר בקה לרגימנט הגרנדירים ה-11 (שלזיה ה-2 - פרידריך השלישי, קיסר גרמניה), ולחם עמו בחזית המערבית. מאוחר יותר הוא הועבר שוב לרגימנט הגרנדירים ה-10 (שלזיה ה-1 - פרידריך וילהלם השני, מלך פרוסיה), ואף קיבל על פעולותיו את עיטור צלב הברזל דרגה שנייה. בנובמבר 1916 הועבר בקה לאחר פציעה חמורה לרגימנט הארטילריה ה-7 (וסטפאליה), ולחם עמו עד סוף המלחמה. בינואר 1919 שוחרר בקה מהצבא והצטרף לפרייקור, תוך שבמקביל הוא למד רפואת שיניים. בשנת 1923 סיים בקה את לימודיו, והחל לעבוד כרופא שיניים בהאגן. ב-1 במרץ 1933 הצטרף בקה לSA, שבו קיבל באוגוסט 1944 דרגת שטנדרטפיהרר. ב-1 באפריל 1937 התגייס בקה לוורמאכט, וצורף לגדוד הסיור ה-6 כלוטננט במילואים, וב-1 בדצמבר אותה שנה קיבל דרגת לוטננט במילואים. ב-1 בינואר 1938 חזר בקה לשירות צבאי מלא, ומונה כמפקד מחלקה בפלוגה 3 בגדוד הפאנצר ה-65, והשתתף עמה בכיבוש צ'כוסלובקיה. במהלך הפלישה לפולין היה בקה מפקד מחלקה בפלוגה 2 בגדוד הפאנצר ה-65, ופיקד עליה כחלק מהדיוויזיה הקלה ה-1, וב-1 בנובמבר 1939 הוא מונה למפקד פלוגה 1 בגדוד הפאנצר ה-65 והועלה לדרגת אובר לוטננט. במהלך המערכה על צרפת פיקד בקה על פלוגתו, ואף נפצע שלוש פעמים, ובעקבות כך קיבל את אות הפציעה בזהב ואת צלב הברזל דרגה ראשונה. ב-1 בפברואר 1941 הוא מונה לקצין מטה ברגימנט הפאנצר ה-11, וב-1 במאי אותה שנה הועלה לדרגת האופטמן. בקיץ 1941 השתתף בקה עם יחידתו במבצע ברברוסה, וב-1 באפריל 1942 הוא מונה למפקד הגדוד ה-2 ברגימנט הפאנצר ה-11. ב-1 באוגוסט 1942 הועלה בקה לדרגת מיור, וב-11 בינואר 1943 קיבל את עיטור צלב האבירים של צלב הברזל על פעולותיו במבצע סופת חורף. באמצע יולי 1943 מונה למפקד רגימנט הפאנצר ה-11, וב-1 באוגוסט 1943 קיבל בקה תוספת עלי אלון לעיטור צלב האבירים של צלב הברזל. ב-1 בנובמבר 1943 הועלה בקה לדרגת אוברסט לוטננט, ובמהלך ינואר ופברואר 1944 הוא פיקד על רגימנט הפאנצר הכבד "בקה", ופיקד עליו במהלך קרב קורסון-צ'רקסי. ב-21 בפברואר 1944 קיבל בקה על פעולותיו תוספת חרבות לעיטור צלב האבירים של צלב הברזל, ובסוף אפריל אותה שנה עיטור אות הפאנצר בכסף עם זר הזהב לעלי האלון, וב-1 במאי 1944 הועלה לדרגת אוברסט. ביולי 1944 מונה בקה למפקד חטיבת הפאנצר ה-106 בחזית המערבית, ולאחר מכן בהונגריה, וב-1 בינואר 1945 הוא הועבר לעתודת המילואים. על פעולותיו כמפקד חטיבת הפאנצר ה-106 הומלץ בקה לקבלת צלב האבירים של צלב הברזל עם עלי אלון, חרבות ויהלומים, אולם נדחה על ידי היינריך הימלר, שהיה באותה העת מפקד קבוצת ארמיות אוברריין. ב-9 במרץ 1945 מונה בקה למפקד דיוויזיית הפאנצר פלדהרנהאלה 2, וב-20 באפריל 1945 הוא הועלה לדרגת גנרל מיור. בקה לחם עם הדיוויזיה בקרבות כנגד הצבא האדום בהונגריה, ולאחר מכן נסוג עמה לאוסטריה. באפריל הועברה הדיוויזיה לסלובקיה, ולחמה בקרבות באזור הקרפטים. במאי היא הועברה לאזור הדנובה, וב-8 במאי נכנע בקה לצבא ארצות הברית בראש כוחותיו, עם סיום המלחמה. בשנת 1947 שוחרר בקה מהשבי, ולאחר מכן עבד כרופא בבית החולים בבוכום. מאוחר יותר חזר בקה לעבוד כרופא שיניים בהאגן, וב-12 בדצמבר 1978 נהרג בתאונה בבוכום. מדיה וקבצים בנושא פרנץ בקה בוויקישיתוף פרנץ בקה באתר lexikon-der-wehrmacht (בגרמנית)
פנג ז'נג

פנג ז'נג (באנגלית: Feng Zhang; נולד ב-22 באוקטובר 1982) הוא ביוכימאי אמריקאי ממוצא סיני, פרופסור במכון הטכנולוגי של מסצ'וסטס וחוקר במכון ברוד ובמכון מקגוורן. התפרסם בזכות מחקריו בתחום ההנדסה הגנטית, קריספר ואופטוגנטיקה. ז'נג נולד בסין להורים מדעני מחשב. הוא היגר עם אמו לארצות הברית בגיל 11, גדל באיווה ולמד בתיכון בדה מוין. אביו הצטרף אליהם כעבור מספר שנים. בתקופת הלימודים בתיכון התנדב במעבדת ריפוי גני בעירו. על פרויקט מחקר שערך ב-1999 בו מצא מבנה חלבון העשוי למנוע רטרו-וירוסים לחדור לתאי הגוף, זכה במקום השלישי בתחרות לתלמידי התיכון "Intel Science Talent Search" שהקנה לו מלגת לימודים בסך של 50,000 דולר. ביוני 2004 סיים תואר ראשון בכימיה ובפיזיקה מאוניברסיטת הרווארד. בתקופת הלימודים התמחה במעבדתה של שיוואוויי זואנג והשניים היו שותפים למחקר שפורסם בכתב העת Nature במאי 2004, המתאר כיצד וירוס השפעת חודר לתא. לאחר מכן עבר לאוניברסיטת סטנפורד וב-2009 סיים דוקטורט בכימיה וביופיזיקה אותו עשה במעבדתו ותחת הנחייתו של קרל דייסרות'. יחד עם דייסרות' ואד בוידן, תלמיד מחקר נוסף במעבדה, השיגו השלושה פריצות דרך בתחום האופטוגנטיקה (אנ'), שימוש באור על מנת להשפיע על התנהגות בעלי חיים באמצעות שליטה בתאי עצב. הוא הראה כיצד ניתן לזהות תאי מוח בעכברים המשפיעים על דיכאון. את הפוסט-דוקטורט עשה במעבדת ג'ורג' צ'רץ' באוניברסיטת הרווארד. בינואר 2011 עבר למכון הטכנולוגי של מסצ'וסטס בו משמש פרופסור חבר במחלקות למדעי המוח, מדעים קוגנקטיביים, והנדסה ביולוגית, ופרופסור למדעי המוח בקתדרה ע"ש ג'יימס ופטריסיה פויטרס. כמו כן הוא הצעיר מבין 12 חברי יסוד (core members) במכון ברוד וחוקר במכון מקגוורן. ז'נג הוא חלוץ במחקר בתחום העריכה הגנטית והראה במחקריו כיצד ניתן להשתמש ב-CRISPR-Cas9 לעריכת גנום של יונקים. הוא ייסד את חברת "Editas Medicine" יחד עם ג'ניפר דאודנה לקידום פיתוחי עריכת הגנום בטכנולוגיית הקריספר. דאודנה עזבה את החברה, ומאז קיים מאבק משפטי על הקניין הרוחני בתחום בין ז'נג, שותפיו ומכון ברוד מצד אחד לבין דאודנה ואוניברסיטת קליפורניה בברקלי מצד שני וכן מול עמנואל שרפנטייה. 2014 - פרס גבאי לביוטכנולוגיה ורפואה (אנ') 2016 - פרס טאנג 2016 - פרס קרן גיירדנר (אנ') 2016 - מדליית ג'ון סקוט יחד עם שרפנטייה וג'ניפר דאודנה 2017 - פרס המרכז הרפואי אולבני (אנ') 2017 - פרס למלסון-MIT‏(אנ') 2018 - נבחר לחבר באקדמיה הלאומית למדעים של ארצות הברית ולחבר באקדמיה האמריקאית לאמנויות ולמדעים 2019 - פרס הארווי, יחד עם עמנואל שרפנטייה וג'ניפר דאודנה מדיה וקבצים בנושא פנג ז'נג בוויקישיתוף פנג ז'נג, באתר גוגל סקולר פנג ז'נג במכון מקגוורן פנג ז'נג באתר מכון ברוד פנג ז'נג באתר MIT פנג ז'נג - הרצאה שהעביר ביום עיון בנושא הנדסה גנטית בטכניון בחיפה, בתאריך 04 בנובמבר 2019. ריאיון עם פנג ז'נג, "פרס הארווי הוענק למפתחי טכניקת ההנדסה הגנטית CRISPR", באתר מדע גדול, בקטנה, 29 בנובמבר 2019. Meet one of the world’s most groundbreaking scientists. He’s 34, ‏statnews.com,‏ 6 בנובמבר 2015 The Gene Hackers, ניו יורקר, 16 בנובמבר 2016 המאמר באתר Nature Feng Zhang, 31 Genomic research may finally help dispel the ignorance shrouding many types of mental illness., ‏MIT technology review פנג ז'נג באתר האקדמיה פנג ז'נג באתר האקדמיה הטכניון מעניק את פרס הארווי, 7 באוקטובר 2019, אתר הטכניון
מקסי קלבר

מקסימיליאן "מקסי" קליבה (בגרמנית: Maximilian "Maxi" Kleber; נולד ב-29 בינואר 1992) הוא כדורסלן גרמני המשחק בדאלאס מאבריקס מליגת ה-NBA. גובהו 2.08 מטרים, והוא משחק בעמדות הפאוור פורוורד והסנטר. קליבה שיחק בקבוצות הנוער של TV פייטסהכהיים (TV Veitshöchheim), בקבוצת הנוער של SC הויכלהוף (SC Heuchelhof) ובקבוצת הנוער של TG וירצבורג (TG Würzburg).‏ הוא הופיע לראשונה בליגת העל הבוגרת של גרמניה, הבונדסליגה, בעונת 2011-12, כשהוא מייצג את ס. אוליבר באסקטס מעיר הולדתו וירצבורג. בשנתו הראשונה בקבוצה, שימש שחקן משלים בקבוצה, ושיחק בממוצע 7 דקות למשחק. בעונתו השנייה הוא הפך לשחקן חשוב בקבוצה, כשקלע בממוצע 9.9 נקודות והוסיף 6.7 ריבאונדים למשחק. ב-2012, הוא הכריז על מועמדתו לדראפט ה-NBA ולאחר מכן הסיר את שמו מהרשימה. הוא הפך לזכאי לדראפט ה-NBA ב-2014, אך לא היה נבחר על ידי אף קבוצה. בפגרת 2014, הוא חתם על חוזה לשנתיים במועדון הספרדי אוברדוירו. בעונת 2014-15, הוא זכה בתואר השחקן המצטיין של הסיבוב ה-25 לאחר שקלע 36 נקודות נגד פואנלברדה. קליבה הופיע 33 פעמים במשחקי הליגה באותה שנה, עם ממוצע של 11.5 נקודות ו-6.5 ריבאונדים למשחק. ב-1 ביולי 2015 חזר קליבה לגרמניה וחתם על חוזה לשנתיים בבאיירן מינכן. בעונת 2015-16, הוא שיחק ב-24 משחקי בונדסליגה עבור באיירן, כולל 17 שבהם פתח, וקלע בממוצע 8.0 נקודות והוסיף 4.9 ריבאונדים. הוא הופיע ב-37 משחקים (בכולם הופיע בחמישייה) במהלך עונת הבונדסליגה 2016-17, וסיפק ממוצעים של 9.0 נקודות, 5.3 ריבאונדים ו-1.8 אסיסטים למשחק. ב-13 ביולי 2017 חתם קליבה בקבוצת דאלאס מאבריקס, לצד דירק נוביצקי, גם הוא מווירצבורג במקור. ביולי 2019 חתם על הארכת חוזה בדאלאס ל-4 עונות נוספות, עבור כ-35 מיליון דולר. קליבה שיחק גם עבור נבחרת גרמניה הבוגרת בכדורסל. ב-2014 הוא שיחק עבור הקבוצה, במהלך סיבובי המוקדמות של יורובאסקט 2015. מדיה וקבצים בנושא מקסי קלבר בוויקישיתוף מקסי קלבר, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) מקסימיליאן קלבר באתר beko-bbl.de מקסימיליאן קלבר באתר draftexpress.com "Maximilian Kleber wechselt nach Spanien". mainpost.de (בגרמנית). 2014-07-02. נבדק ב-2017-07-13. "Maximilian Kleber Player Profile". Basketball.realgm.com. נבדק ב-2015-04-14. Maurer, Matthew. "Maximilian Kleber 2012 Underclassmen". www.thedraftreview.com. נבדק ב-2017-07-13. "Maximilian Kleber Player Profile, Bayern Munich, News, Rumors, International Stats, Events Stats, Game Logs, Awards - RealGM". basketball.realgm.com. נבדק ב-2017-07-13. "Obradoiro announces Maxi Kleber". Sportando.com. 2014-07-02. נבדק ב-2015-04-14. "Maxi Kleber, Jugador de la Jornada 25" [Maxi Kleber, Player of the Round 25] (בספרדית). ACB.com. 2015-03-22. נבדק ב-2015-04-15.(הקישור אינו פעיל) "ACB.COM". www.acb.com. אורכב מ-המקור ב-2018-10-06. נבדק ב-2017-07-13. "Bayern Munich signs Maximilian Kleber to a two-year contract". sportando.com. 1 ביולי 2015. נבדק ב-18 ביולי 2015. {{cite news}}: (עזרה) "Mavericks Sign Forward Maxi Kleber". NBA.com. 13 ביולי 2017. נבדק ב-13 ביולי 2017. {{cite web}}: (עזרה) קלבר מסכם על הארכת חוזה בדאלאס, באתר פורבס, 1 ביולי 2019
שדה חיטה עם עפרוני

שדה חיטה עם עפרוני הוא ציור שמן מעשה ידי הצייר ההולנדי הפוסט אימפרסיוניסטי וינסנט ואן גוך. ואן גוך צייר את הציור בשנת 1887 עת התגורר בפריז. החלק המרכזי בציור מציג שדה חיטה שנקצר בחלקו, תחת שמים עם עננים בהירים, ועפרוני בודד המתעופף לכיוון הפינה השמאלית - עליונה של הבד. כיום נמצא הציור במוזיאון ואן גוך שבאמסטרדם. מדיה וקבצים בנושא שדה חיטה עם עפרוני בוויקישיתוף שדה חיטה עם עפרוני, באתר גלריית ון גוך
הרלנד ויליאמס

הרלנד ויליאמס (באנגלית: Harland Williams; נולד ב-14 בנובמבר 1962) הוא שחקן, תסריטאי ומפיק קנדי. הרלנד ויליאמס נולד בטורונטו לג'ון ריזור ויליאמס (John Reesor Williams), עורך דין שהיה חבר בפרלמנט של אונטריו. הוא הילד השלישי מתוך חמישה. הוא בן דודו של קווין הירן (Kevin Hearn), הקלידן של ברנייקדס ליידיס (Barenaked Ladies). ויליאמס מחזיק באזרחות כפולה קנדית ואזרחות של ארצות הברית. ויליאמס מוכר ממשחקו בסרטים טיפשים בלי הפסקה, צוללת דיזל, סופר בלונדינית ומשתגעים על מרי וכן הוא מדבב בסרטים רבים. ב-2017 הוא יצר את הסדרה Puppy Dog Pals עבור ערוץ דיסני ג'וניור. 1994 : טיפשים בלי הפסקה: אופנוען משטרתי 1995 : Big News (סרט טלוויזיה) 1995 : Simon (סדרת טלוויזיה) : סימון 1996 : צוללת דיזל (Down Periscope) : אי.טי. 'סונר' לווסלי 1997 : RocketMan : פרד רנדל 1997 : לכשכש בכלב 1997 : Ned's Newt (סדרת טלוויזיה) : ניוטון (1997-99) (קול) 1998 : חברים בכל מחיר : Kenny Davis 1998 : Mr. Headmistress (סרט טלוויזיה) : Tucker / Headmistress 1998 : משתגעים על מרי: טרמפיסט 1998 : Dog Park:‏ Callum 1999 : סופרסטאר: אריק סלאטר 2000 : The Whole Nine Yards: סוכן מיוחד סטיב הנסון 2000 : Big Money Hustlas: הארי קוקס 2000 : Sammy (série télévisée) : Todd Blake (voix) 2000 : Becoming Dick: Richard Breggs 2000 : "The Geena Davis Show") (סדרת טלוויזיה) : אלן 2001 : אחי איך דפקו אותך (Freddy Got Fingered) : דארן 2002 : Back by Midnight: Shériff Hubbard 2002 : Sorority Boys: Doofer / Roberta 2003 : Family Tree : Jake 2003 : Kart Racer : Zee 2005: 13 בר מזל : האיש בשחור 2005 : הכל בגלל סופר-מר : מנהל חנות 2005 : רובוטס : Lug (קול) 2006 : סופר בלונדינית (Employee of the Month): ראסל 2007 : לפגוש את הרובינסונים: קארל (קול) 2007: הדיוקס קורעים את האזרד: ההתחלה: שריף רוסקו (סרט טלוויזיה) 2008 : מדגסקר 2: ג'ירף (קול) 2008: Bachelor Party 2: The Last Temptation: דרק 2009 : האהבה היוונית שלי (My Life in Ruins) : ביג אל 2014-2013: Package Deal - שלדון 2014 - Back in the Day: סקאנק 2016 : מסיבת נקניקיות: בקבוק קטשופ/באבא גנאש (קול) 2017-הווה: גורים וחברים: במאי ומדבב 2020: לא פוחד מכלום (אנ') - אליוט (דיבוב) 2022: כלבלבי-על: פיסק (קול) TBA ‏- Half Baked 2 מדיה וקבצים בנושא הרלנד ויליאמס בוויקישיתוף אתר האינטרנט הרשמי של הרלנד ויליאמס (באנגלית) הרלנד ויליאמס, ברשת החברתית פייסבוק הרלנד ויליאמס, ברשת החברתית אקס (טוויטר) הרלנד ויליאמס, סרטונים בערוץ היוטיוב הרלנד ויליאמס, ברשת החברתית Goodreads הרלנד ויליאמס, במסד הנתונים הקולנועיים IMDb (באנגלית) הרלנד ויליאמס, באתר Rotten Tomatoes (באנגלית) הרלנד ויליאמס, באתר Metacritic (באנגלית) הרלנד ויליאמס, באתר סאונדקלאוד (באנגלית) הרלנד ויליאמס, באתר MusicBrainz (באנגלית) הרלנד ויליאמס, באתר Discogs (באנגלית) הרלנד ויליאמס, באתר Songkick (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שלמה יונה רנצו טואף

שלמה יונה רנצו טואף (1913–1997) היה רופא נשים, פרופסור מן המניין לגינקולוגיה בבית הספר לרפואה של אוניברסיטת תל אביב, מנהל מחלקת נשים ויולדות א', בבית היולדות הקריה בתל אביב. טואף נולד ב-1913 בליבורנו שבאיטליה לאליצ'ה שרה (לבית יאראק) ולשבתאי אלפרדו (יליד 1880). לטואף היו 2 אחים ואחות. בשנת 1936 סיים טואף את לימודי הרפואה באוניברסיטת פיזה. בשנת 1938 עלה טואף לארץ ישראל. לפני קום המדינה, טואף ניהל את מחלקת הנשים של מעפילים בקפריסין. בהמשך התמנה למנהל מחלקת נשים בבית החולים משגב לדך בירושלים. בשנת 1958 עבר טואף לתל אביב לנהל מחלקת יולדות וגיניקולוגיה בבית היולדות הקריה. בשנת 1958, עם פרישתו של הפרופ' יוסף (גוסטב) אשרמן, חולק בית היולדות לשתי מחלקות, בראשן עמדו הפרופסורים שלמה יונה רנצו טואף ונדב סופרמן, לכל מחלקה הוקצבו חמישים מיטות אשפוז ליולדות ו-23 מיטות אשפוז גיניקולוגיות. בין עיסוקיו הרבים של טואף: גיניקולוגיה אונקולוגית. מתלמידיו: פרופ' ראובן פייזר, פרופ' יוסף בנימין לסינג, פרופ' דני אילון, פרופ' אריאל יפו, פרופ' עמירם ברעם, ד"ר שלמה בלס, ד"ר שפרה זהר, ד"ר ש. גוגול, ד"ר נ. קרוצ'יק. בשנת 1981 פרש טואף לגמלאות. טואף נפטר בשנת 1997. השאיר אישה ו-4 ילדים. בנו מיכאל אלחנן, בעל עיטור המופת במלחמת יום הכיפורים, מנהל בית חולים ליולדות ופרופסור לגיניקולוגיה בארצות הברית. אחיו היה הרב אליהו טואף אשר כיהן כרב הראשי של רומא בין השנים 1951–2002. אחיינו הוא הפרופ' אריאל טואף. מאמצע שנות הששים של המאה העשרים טואף עמד בראש צוות חוקרים במספר תחומים, בגיניקולוגיה ואנדוקרינולוגיה להלן הנושאים העיקריים שחקר עם צוותו : השפעות הורמונליות של הרכב החלב של נשים מניקות שינויים בשחרור הורמון הגדילה במצבי תחלואה מסוימים השתתפות מחלות סיסטמיות ביצירת התסמונת רעלת הריון השפעה סביבתית ומתן תרופות שונות על שחרור הגונדוטרופינים ההיפופיזירים רמות H.P.L ב-הריון תקין ופתולוגי [1] (מעבודות המחקר של Toaff R באתר pubmed) "הפריון והנטיה למניעת ילודה אצל נשים יהודיות בת"א יפו" ("מגמות" - כתב עת בן תחומי במדע החברה, כרך י"א, גיליון 3, מאי 1961, ביחד עם: פרופ' ר. בקי, י. מטרס, ד"ר ד. אילון) הרפואה, יוני 1998, כרך 134, מחבר: ד"ר א. הורנשטיין רנזו טואף, דף שער בספרייה הלאומית "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: טואף, רנצו פרופ' עמוד 223 "המורה הרוחני" (ד"ר רנצו טואף, עמוד 3) שלמה יונה רנצו טואף - Historical records and family trees - MyHeritage מרכז רפואי עירוני ממשלתי ביה"ח ע"ש איכילוב, ביה"ח "הדסה", בית היולדות ע"ש אשרמן, ת"א יפו, "ספר השנה 1971-1972", הוצאת המחלקה ליחסי ציבור של בתי החולים העירוניים-ממשלתיים, העורך: אריה תורג'מן, עמודים 85-87 צבא הגנה לישראל - מלחמת יום הכיפורים - עטור המופת סרן ד"ר מיכאל-אלחנן טואף מרכז רפואי עירוני ממשלתי ביה"ח ע"ש איכילוב, ביה"ח "הדסה", בית היולדות ע"ש אשרמן, ת"א יפו, "ספר השנה 1971-1972", הוצאת המחלקה ליחסי ציבור של בתי החולים העירוניים-ממשלתיים, העורך: אריה תורג'מן, עמוד 86
רדיאן

רדיאן הוא יחידת מידה חסרת ממד למדידת זוויות הכלול במערכת היחידות הבינלאומית. בעבר היה הרדיאן יחידה משלימה של מערכת היחידות הבינלאומית, אך קטגוריה זו בוטלה ב-1995. הרדיאן מוגדר כזווית היוצאת ממרכז מעגל ונוצרת על ידי קשת שאורכה שווה לאורך של רדיוס המעגל - r {\displaystyle r} (ראו באיור משמאל). כיוון שהיקף מעגל הוא 2 π r {\displaystyle 2\pi r} , במעגל כולו יש בסך הכל   2 π {\displaystyle \ 2\pi } רדיאנים ( 2 π r / r = 2 π {\displaystyle 2\pi r/r=2\pi } ). לרוב, גודל זווית ברדיאנים ניתן ללא ציון היחידה המפורשת (בהיותה חסרת ממד). לעיתים היחידה מצוינת בקיצור כ-rad. במובן מסוים, הרדיאנים הם יחידות הזווית האמיתיות, מאחר שמדובר בגדלים חסרי ממד הנקבעים על פי היחסים הטבעיים שבבעיה, רדיוס וקשת המעגל. זאת לעומת השימוש במעלות, בו נעשית חלוקה שרירותית של המעגל ל-360 גזרות. מכיוון שהמעגל מחולק ל-   2 π {\displaystyle \ 2\pi } רדיאנים ול- 360 מעלות: זווית של רדיאן אחד שווה לזווית של   180 / π ≈ 57.29578 {\displaystyle \ 180/\pi \approx 57.29578} מעלות. זווית של מעלה שווה ל-   π / 180 ≈ 0.017 {\displaystyle \ \pi /180\approx 0.017} רדיאנים. במתמטיקה ופיזיקה, כאשר מבצעים אנליזה מתמטית של פונקציות טריגונומטריות, הארגומנט של הפונקציה ניתן תמיד ברדיאנים כך שהפונקציה מקבלת גודל חסר ממדים ומחזירה גודל חסר ממדים. לדוגמה: עבור גל, פונקציית הגל מתוארת על ידי   ψ ( t , x ) = A sin ⁡ ( ω t − 2 π x / λ ) {\displaystyle \ \psi (t,x)=A\sin \left(\omega t-2\pi x/\lambda \right)} כאשר   ω {\displaystyle \ \omega } היא התדירות הזוויתית (יחידות של 1 חלקי זמן) ואילו   λ {\displaystyle \ \lambda } הוא אורך הגל (יחידות של אורך). אחד המניעים למדידת זוויות ברדיאנים, ולא במעלות, הוא שבחשבון אינפיניטסימלי, השימוש ברדיאנים מוביל לזהות הפשוטה: lim h → 0 sin ⁡ h h = 1 {\displaystyle \lim _{h\rightarrow 0}{\frac {\sin h}{h}}=1} אשר היא הבסיס לזהויות רבות במתמטיקה דוגמת נוסחאות הגזירה של הפונקציות הטריגונומטריות. לכן, הרדיאן הוא יחידת מידה "טבעית" לזווית. לו הזווית הייתה נמדדת במעלות ולא ברדיאנים, הגבול והנגזרות היו כוללים פקטור תיקון שהיה מסרבל מעט את הנוסחאות, ואינו מופיע כאשר מודדים את הזווית ברדיאנים. כך, לדוגמה, טור טיילור של פונקציית הסינוס, כאשר הזווית נמדדת ברדיאנים, הוא: sin ⁡ x = x − x 3 3 ! + x 5 5 ! − x 7 7 ! + ⋯ = ∑ n = 0 ∞ ( − 1 ) n ( 2 n + 1 ) ! x 2 n + 1 {\displaystyle {\begin{aligned}\sin x&=x-{\frac {x^{3}}{3!}}+{\frac {x^{5}}{5!}}-{\frac {x^{7}}{7!}}+\cdots \\[8pt]&=\sum _{n=0}^{\infty }{\frac {(-1)^{n}}{(2n+1)!}}x^{2n+1}\\[8pt]\end{aligned}}} אם, לעומת זאת, הזווית הייתה נמדדת במעלות, מהעובדה ש-x רדיאנים שווים πx /180 מעלות, היה מתקבל טור טיילור הבא: sin ⁡ x d e g = π 180 x − ( π 180 ) 3   x 3 3 ! + ( π 180 ) 5   x 5 5 ! − ( π 180 ) 7   x 7 7 ! + ⋯ . {\displaystyle {\begin{aligned}\sin x_{\mathrm {deg} }&={\frac {\pi }{180}}x-\left({\frac {\pi }{180}}\right)^{3}\ {\frac {x^{3}}{3!}}+\left({\frac {\pi }{180}}\right)^{5}\ {\frac {x^{5}}{5!}}-\left({\frac {\pi }{180}}\right)^{7}\ {\frac {x^{7}}{7!}}+\cdots .\end{aligned}}} אנליזה הרמונית תדירות זוויתית סטרדיאן - למדידת זוויות תלת־ממדיות (זוויות מרחביות). אלפית - יחידת מדידה צבאית המבוססת על הרדיאן. גדי אלכסנדרוביץ', כמה מעלות טובות לרדיאן עלינו, באתר "לא מדויק", 11 בינואר 2008 שני סרטוני הסבר - משמעות המושג וחשיבותו. סרט על רדיאנים ושימושיהם בעברית- באתר יו-טיוב רדיאן, באתר MathWorld (באנגלית)